Даниъл Ци
Даниъл Чи Ци () е американски физик от китайски произход, работил в областта на електрическите свойства на тънки филми и микроструктурата на полупроводниците. През 1998 г. получава Нобелова награда за физика, заедно с Хорст Щьормер и Робърт Лафлин, за откритието, че електроните в силно магнитно поле и при много ниски температури, могат да образуват квантов флуид, частиците в който имат дробен електрически заряд. Това явление е известно като дробен квантов ефект на Хол.

Биография 
Роден е на 28 февруари 1939 г. в провинция Хенан, Китай. Първоначално учи в Хонгконг, а през 1958 г. заминава за Съединените американски щати, където завършва колеж в Рок Айлънд. През 1967 защитава докторат по физика в Чикагския университет, след което постъпва на работа в Bell Labs. Там двамата с Щьормер правят своето откритие през 1982 г. От същата година Ци преподава в Принстънския университет.

Външни препратки 
  Биография на Даниъл Ци на сайта на Нобеловите награди
  Биография на Даниъл Ци на сайта на NNDB

Бележки 

Китайски учени
Американски физици
Възпитаници на Чикагския университет
Принстънски университет
Носители на Нобелова награда за физика
Американски нобелови лауреати
Членове на Националната академия на науките на САЩ